Innspillingen av sesongens siste episode torsdag neste uke blir Nærums siste. Han sier det er vemodig å gi seg, men at han har vurdert det nøye.

– Det er fin gjeng og en flott redaksjon. Jeg har gjort dette så lenge at det blir trist å slutte, enten jeg vil det eller ikke. Men det skal jeg takle. Jeg har kommet frem til at det er flere fordeler enn ulemper ved å slutte.

Slutter for å skrive

Nærum sier at den fremste fordelen ved å forlate programmet er muligheten til å bruke tid på egne og mer tidkrevende prosjekter.

– Jeg har jobbet på kort sikt i 25 år. Nå skal jeg jeg jobbe mer langsiktig. Jeg skal leve et mer stille, mer tilbaketrukket og mindre synlig liv.

– Jeg skal skrive bøker, tegneserier og teater. Det er jeg allerede godt i gang med.

Har stor tro på arvtageren

Hvor lenge har du visst at du skal slutte?

– Jeg har vurdert det siden høsten 1999. I næringslivet får man beskjed om å skifte jobb etter syv år for ikke å stagnere. Det kan jo hende det er på tide å gi plassen til noen andre.

Nærum skal nå gi sin faste stol videre til komiker Johan Golden. Golden har gjestet programmet ved flere anledninger og Nærum mener han er den optimale arvtageren.

– Han er et funn og det beste valget som kunne vært gjort. Jeg husker sist han var gjest i programmet. Vi var på samme lag og jeg tenkte: «Ikke bare er han morsom, men han kan snakke også. Han kan både tenke, snakke og være morsom på en gang». Han har en naturlig, avslappet og kul humor og er veldig flink med ord.

FORNØYD MED ETTERFØLGEREN: Knut Nærum mener Johan Golden er den beste mulige etterfølgeren til «Nytt på nytt». Foto: Jarl Nymo / NRK

– Knut er uerstattelig

Knut Nærum har vært med i programmet siden oppstarten i 1999. Programleder Jon Almaas er dermed det eneste gjenværende medlemmet av det opprinnelige panelet. Nærum tror Almaas klarer seg fint uten ham.

– Han klarer seg fint uten meg mesteparten av uka. Han kommer til å være omgitt av dyktige folk fremover.

Jon Almaas har selv tro på at han klarer seg uten Nærum, men sier han blir vanskelig å

16 ÅR: Knut Nærum og Jon Almaas har jobbet med programmet siden 1999. Foto: Julia Marie Naglestad / NRK

erstatte.

– Knut blir ikke lett å erstatte. De sier jo at «ingen er uerstattelige», men Knut er det. Så vi erstatter ikke Knut. Vi begynner på noe nytt.

Selv har han ingen planer om å slutte i programmet.

– Jeg noterer meg at folk slutter rundt meg på alle kanter nå. Men jeg klorer meg fast. Litt kontinuitet må vi ha i dette programmet.

Se Knut Nærums favorittøyeblikk fra «Nytt på nytt»

Egon Holstad raljerer om tog og munchmuseet i Nytt på Nytt Du trenger javascript for å se video.

Se sammendrag av programmets femten første sesonger